# Xavier Ros-Oton

Xavier Ros-Oton (Barcelona, 1988) és un matemàtic català, conegut per haver rebut el premi a la Investigació Científica 2019 de la Fundació Princesa de Girona. i el Premio Nacional de Investigación para Jóvenes 2023 en Matemáticas y Tecnologías de la Información y las Comunicacionesdel Ministeri de Ciència i Innovació d'Espanya. Des de setembre de 2020 és investigador ICREA i Catedràtic a la Universitat de Barcelona.
La seva investigació se centra en l'anàlisi de les equacions en derivades parcials i, més concretament, en la teoria de la regularitat d'equacions el·líptiques i parabòliques. Les seves investigacions més recents se centren en problemes de frontera lliure, on són rellevants les seves aportacions en l'estudi de problemes d'obstacle. Destaquen les seves col·laboracions amb alguns dels investigadors més influents de la comunitat matemàtica: Luis Caffarelli, un dels principals experts mundials en equacions en derivades parcials i Premi Abel 2023, i Alessio Figalli, Medalla Fields 2018.

## Reconeixements

A més del ja esmentat Premio Nacional de Investigación para Jóvenes 2023 en Matemáticas y Tecnologías de la Información y las Comunicaciones, ha rebut diversos reconeixements entre els quals destaquen la medalla Stampacchia de 2021, el premi Investigació Científica 2019 de la Fundació Princesa de Girona, una ERC Starting Grant l'any 2018, el Premi Antonio Valle 2017 de la Sociedad Española de Matemática Aplicada i el premi José Luis Rubio de Francia 2017 de la Real Sociedad Matemática Española.
Va obtenir el premi extraordinari de doctorat 2014 de la Universitat Politècnica de Catalunya, on es va doctorar amb la tesi Integro-differential equations: regularity theory and Pohozaev identities, sota la direcció de Xavier Cabré Vilagut. L'any 2012 va rebre el premi Évariste Galois de la Societat Catalana de Matemàtiques pel seu treball final de màster EDP de reacció-difusió, desigualtats isoperimètriques i pesos monomials.L'Octubre del 2022 va ser nomenat Académico Correspondiente de la Reial Acadèmia de Ciències Exactes, Físiques i Naturals. És el membre més jove de l'Acadèmia.
L'any 2023 va guanyar el Premi Ferran Sunyer i Balaguer per l'obra Integro-Differential Elliptic Equations. Al mes de juliol del mateix any, va ser un dels distingits als Frontiers of Science Awards, que atorga el govern xinès en el marc de l’International Congress of Basic Science, per dos articles dels quals és coautor: Stable solutions to semilinear elliptic equations are smooth up to dimension 9 (Acta Mathematica, 2020) i Generic regularity of free boundaries for the obstacle problem (Publications mathématiques de l’IHÉS, 2020).
Ha sigut el PI de una ERC Consolidator Grant (2024-2029).

## Obra

* Fernández-Real, Xavier ; Ros-Oton, Xavier. Regularity Theory for Elliptic PDE. Berlin: EMS Press, 2022. ISBN 978-3-98547-028-0.

## Referències

* ↑ «Premi Princesa de Girona 2019».
* 1 2 «El Ministerio de Ciencia e Innovación concede los Premios Nacionales de Investigación 2023.».
* ↑ «ICREA Community» (en anglès). Institució Catalana de la Recerca i Estudis Avançats. [Consulta: 25 gener 2023].
* ↑ «2023: Luis A. Caffarelli» (en anglès). Acadèmia Noruega de Ciències i Lletres, 27-04-2023. [Consulta: 27 abril 2023].
* ↑ «Medalles Fields 2018».
* ↑ «Medalla d'or Stampacchia 2021».
* ↑ «Premi Investigació Científica 2019 de la Fundació Princesa de Girona».
* ↑ «ERC Starting Grant».
* ↑ «Premi Antonio Valle 2017».
* ↑ «Premi Jose Luis Rubio de Francia 2017».
* ↑ Ros Oton, Xavier «Integro-differential equations : regularity theory and Pohozaev identities». TDX (Tesis Doctorals en Xarxa), 19-06-2014.
* ↑ «Xavier Ros Oton - Mathematics Geneaology Project» (en anglès). Department of Mathematics, North Dakota State University. [Consulta: 26 gener 2023].
* ↑ «Report de la Junta». SCM notícies, n. 33. Societat Catalana de Matemàtiques, 01-02-2013. [Consulta: 25 gener 2023].
* ↑ Institut d'Estudis Catalans «Premi Évariste Galois de la Societat Catalana de Matemàtiques». Premis Sant Jordi 2012, 2012, pàg. 19 [Consulta: 26 gener 2023].
* ↑ «Miembro correspondiente de la Academia».
* ↑ «Persones guardonades en el XCII cartell de premis i borses d'estudi de l’IEC» (en català). Institut d'Estudis Catalans, 27-04-2023. [Consulta: 27 abril 2023].
* ↑ «Xavier Ros Oton, guardonat amb dos Frontiers of Science Awards». Facultat de Matemàtiques i Informàtica. Universitat de Barcelona., 18-07-2023. [Consulta: 19 juliol 2023].
* ↑ «Xavier Ros Oton obté un ajut del Consell Europeu de Recerca per investigar equacions clau per a les ciències i les enginyeries», 23-11-2023.
* ↑ Fernández-Real, Xavier; Ros-Oton, Xavier. «Regularity Theory for Elliptic PDE» (en anglès), 06-12-2022. DOI: 10.4171/zlam/28. [Consulta: 25 gener 2023].

## Enllaços externs

* Xavier Ros-Oton a la Universitat de Barcelona
* Premi Princesa de Girona: article al diari Ara
* "Las ecuaciones que mueven el mundo" a la Fundación BBVA
* Stable solutions to semilinear elliptic equations are smooth up to dimension 9
* Generic regularity of free boundaries for the obstacle problem